A Kormányhivatal is csatlakozik az Európai Hulladékcsökkentési Héthez | Hírek | infoHódmezővásárhely
2019. November 20. 11:39, szerda | Helyi
Október közepétől november közepéig, egy hónapon át szelektíven gyűjtötték a műanyag hulladékot a Csongrád Megyei Kormányhivatal szegedi, központi épületében dolgozók.
Azzal a céllal gyűjtötték, hogy kiderüljön, mekkora hulladékmennyiség gyűlhet így össze és kerülhet újrahasznosításra.
Az akció végén dr. Juhász Tünde kormánymegbízott adja át a tetemes mennyiségű műanyaghulladékot az újrahasznosításról gondoskodó vállalkozás, a Multigrade Környezetvédelmi Kft ügyvezetőjének, Jéga Szabó Ferencnek.
Az esemény időpontja: 2019. november 21. 12:30
Helyszíne: a Csongrád Megyei Kormányhivatal előtti parkoló, Szeged, Rákóczi tér 1.
Az Európai Bizottság hulladékcsökkentő kampánya, az Európai Hulladékcsökkentési Hét idén 2019. november 16-24. között zajlik. Célja, hogy hulladékcsökkentési akcióötletekkel javítsa a környezeti terhelést.
A Hét keretében a kontinens egészén önkéntesek saját ötleteiket megvalósítva hívják fel a figyelmet a hulladék keletkezésének megelőzésére, a hulladékmennyiség csökkentésének fontosságára, a termékek újra-használatára, valamint a már hulladékká vált anyagok újrahasznosítására, az ezt segítő szelektív hulladékgyűjtés hatékonyabb kihasználására.
Címkék: önkéntesek, újrahasznosítás, Csongrád Megyei Kormányhivatal, hír, hírek, Hódmezővásárhely, hulladékgyűjtés, hulladékmennyiség csökkentés, műanyag hulldék, szemét